b'\n_START_ARTICLE_\nLamborghini Estoque\n_START_PARAGRAPH_\nLamborghini Estoque\xc2\xa0\xe2\x80\x93 koncepcinis modelis, kuris buvo pristatytas 2008 m. Pary\xc5\xbeiaus automobili\xc5\xb3 parodoje. Jis taps l\xc5\xab\xc5\xbeiu \xe2\x80\x9eLamborghini\xe2\x80\x9c istorijoje. Italai gr\xc4\xaf\xc5\xbeta prie greit\xc5\xb3 sedan\xc5\xb3 k\xc5\xabrimo. Estoque kol kas tik konceptinis modelis, ta\xc4\x8diau jau po poros met\xc5\xb3 bus prad\xc4\x97ta \xc5\xa1io automobilio prekyba. Italijos sportini\xc5\xb3 automobili\xc5\xb3 gamintojas \xe2\x80\x9eLamborghini\xe2\x80\x9c nusprend\xc4\x97 gaminti Estoque sedan\xc4\x85 nuo 2012\xc2\xa0m., jei bendrov\xc4\x97s finansin\xc4\x97 situacija ir toliau i\xc5\xa1liks stabili. Jis taps pagrindiniu b\xc5\xabsim\xc5\xb3 Aston Martin Rapide ir Porsche Panamera prabangi\xc5\xb3 ir greit\xc5\xb3 sedan\xc5\xb3 konkurentu. Automobilis bus varomas visais ratais, o \xc4\xaf j\xc4\xaf bus montuojami dabartiniai Gallardo ir Murcielago modeliuose naudojami V10 ir V12 varikliai.\n_START_SECTION_\nSavyb\xc4\x97s\n_START_PARAGRAPH_\nJeigu Estoque pavyks i\xc5\xa1gyventi patvirtinimo proces\xc4\x85 nepakitusiai, automobilyje bus montuojama tokia pati vis\xc5\xb3 varom\xc5\xb3j\xc5\xb3 rat\xc5\xb3 transmisija kaip ir Gallardo modelyje bei modernizuota 5,2 l V10 tiesioginio \xc4\xafpur\xc5\xa1kimo benzininio variklio versija. Agregatas i\xc5\xa1vystys apie 500 AG galingum\xc4\x85 ir 612 Nm sukimo moment\xc4\x85. Nors automobilyje b\xc5\xabt\xc5\xb3 ma\xc5\xbeiau galios nei ma\xc5\xbeojoje LP560-4, bet, pasak in\xc5\xbeinieri\xc5\xb3, sukimo momentas but\xc5\xb3 paskirstomas esant ma\xc5\xbeesn\xc4\x97ms apsukomis. Tai leist\xc5\xb3 sedanui demonstruoti efektyvi\xc4\x85 dinamik\xc4\x85, skiriant ma\xc5\xbeiau pastang\xc5\xb3 nei Lamborghini super sportiniams modeliams. Estoque V10 flagmano versijoje greitis bus elektroni\xc5\xa1kai apribotas iki 250 km/h. Naujojo modelio platforma buvo sukurta naudojant sud\xc4\x97tin\xc4\x97s Gallardo ir kit\xc5\xb3 \xe2\x80\x9eVW\xe2\x80\x9c grup\xc4\x97s gamintoj\xc5\xb3 dalis.'